Жълт код за обилни валежи и гръмотевични бури е обявен за цяла Западна България - Времето - Novini.bg
Жълт код за обилни валежи и гръмотевични бури е обявен за цяла Западна България
04.06.2019 | 06:23
Обилни валежи и гръмотевични бури в 15 области pixabay
Значителна облачност и дъждове ни очакват днес. Главно в Западна и Централна България краткотрайните валежи, на места, отново ще са интензивни, придружени с гръмотевици, градушки и временно усилване на вятъра. Привечер валежите ще отслабват и на много места ще спрат.
Над източните райони облачността временно ще се разкъсва и намалява. Максималните температури ще са между 20 и 25 градуса, съобщават от НИМХ.
Жълт код за обилни валежи и гръмотевични бури отново е обявен за цяла Западна България. Той е в сила за 15 области - Видин, Монтана, Враца, Плевен, Габрово, Ловеч, София и София-област, Перник, Кюстендил, Благоевград, Пловдив, Пазарджик, Смолян и Кърджали.По Черноморието облачността ще е разкъсана, на места ще има превалявания от дъжд и гръмотевици. Ще духа слаб до умерен вятър от изток-югоизток. Максимални температури на въздуха: 21-24 градуса.
Температурата на морската вода е 21-23 градуса, на север от нос Калиакра е около 17. Вълнението на морето ще е 1-2 бала.
Над планините ще се развива купеста и купесто-дъждовна облачност и на много места ще има краткотрайни валежи от дъжд с гръмотевични бури. Ще духа до умерен вятър: в масивите от Западна България - от запад-северозапад, а в Източна - от юг-югоизток. Максималната температура на височина 1200 метра ще е около 16 градуса, на 2000 метра - около 9 градуса.
интензивни валежи
Жълт код за интензивни валежи, придружени с гръмотевици, градушки и усилване на вятъра в Западна и Централна България 2019.06.03 | 19:46
Младен Маринов: Очакват се още обилни валежи, но ние сме в готовност 2019.06.03 | 11:25
Очакват ни валежи и гръмотевични бури 2019.06.03 | 06:05
Валежи и гръмотевични бури предизвикаха хаос в страната 2019.06.02 | 19:10
Валежите временно спират 2019.06.02 | 06:44
Жълт код за интензивни валежи и гръмотевични бури утре 2019.06.01 | 18:23
Слаби превалявания от сняг днес
07.12.2019 | 07:18
Високи стойности на фини прахови частици са регистрирани във въздуха на Русе